“ไหหลำ” เตรียมเปิด “ห้างปลอดภาษีไห่โข่ว” ตั้งเป้าปี 65 ยอดขายทะลุแสนล้านหยวน
“ไหหลำ” เผยความคืบหน้าของการก่อสร้าง “ศูนย์การค้าปลอดภาษีไห่โข่ว” บนพื้นที่ประมาณ 926,000 ตารางเมตร ในนครไห่โข่ว คาดจะเปิดให้บริการอย่างเป็นทางการภายในปี 2565 ขณะที่ก่อนหน้านี้รัฐบาลมณฑลไห่หนาน ตั้งเป้าปี 65 ยอดขายสินค้าปลอดภาษีทะลุแสนล้านหยวน
“ไหหลำ” เผยความคืบหน้าของการก่อสร้าง “ศูนย์การค้าปลอดภาษีไห่โข่ว” บนพื้นที่ประมาณ 926,000 ตารางเมตร ในนครไห่โข่ว คาดจะเปิดให้บริการอย่างเป็นทางการภายในปี 2565 ขณะที่ก่อนหน้านี้รัฐบาลมณฑลไห่หนาน ตั้งเป้าปี 65 ยอดขายสินค้าปลอดภาษีทะลุแสนล้านหยวน
11 เม.ย. 2565

สำนักข่าวซินหัว รายงานความคืบหน้าของการก่อสร้าง “ศูนย์การค้าปลอดภาษีไห่โข่ว” บนพื้นที่ประมาณ 926,000 ตารางเมตร ในนครไห่โข่ว เมืองเอกของมณฑลไห่หนาน (ไหหลำ) ทางตอนใต้ของจีน โดยมีการคาดการณ์ว่าโครงการนี้จะเปิดให้บริการอย่างเป็นทางการภายในปี 2565
ขณะที่ก่อนหน้านี้ รัฐบาลมณฑลไห่หนาน เปิดเผยการตั้งเป้าหมายยอดจำหน่ายสินค้าปลอดภาษีโดยรวมสูงเกิน 1 แสนล้านหยวน (ราว 5.19 แสนล้านบาท) ในปี 2565 ระหว่างนำเสนอรายงานการปฏิบัติงานต่อที่ประชุมสภาผู้แทนประชาชนมณฑลไห่หนาน เมื่อวันที่ 21 ม.ค.ที่ผ่านมา
โดยไห่หนานเปิดร้านค้าปลอดภาษีเพิ่ม 3 แห่งในปี 2564 ทำให้มีร้านค้าปลอดภาษีรวม 10 แห่ง โดยร้านค้าปลอดภาษีของไห่หนานมียอดจำหน่ายสูงถึง 6.02 หมื่นล้านหยวน (ราว 3.12 แสนล้านบาท) ในปี 2021 เพิ่มขึ้นร้อยละ 84 เมื่อเทียบปีต่อปี
ด้านหวังเซวียน ผู้จัดการทั่วไปของบริษัท ไชน่า ทัวริซึม กรุ๊ป ดิวตีฟรี คอร์ปอเรชัน จำกัด กล่าวว่าจะมีการขยับขยายร้านค้าปลอดภาษีที่ท่าอากาศยานนานาชาติซานย่า ฟีนิกซ์ และปรับปรุงร้านค้าปลอดภาษีที่ท่าอากาศยานนานาชาติไห่โข่ว เหม่ยหลาน ด้วยเป้าหมายสร้างไห่หนานสู่จุดหมายปลายทางที่มีชื่อเสียงระดับโลกในด้านการท่องเที่ยวและการบริโภค
ขณะที่นครไห่โข่ว เมืองเอกของไห่หนาน จะเปิดศูนย์การค้าปลอดภาษีระดับนานาชาติแห่งใหม่ในปีนี้ ซึ่งจะเป็นศูนย์การค้าปลอดภาษีขนาดใหญ่ที่สุดในโลก
โดยไห่หนานรับรองนักท่องเที่ยวจากทั้งในและต่างประเทศมากกว่า 81 ล้านคน ในปี 2564 เพิ่มขึ้นร้อยละ 25.5 เมื่อเทียบปีต่อปี ขณะรายได้จากการท่องเที่ยวโดยรวมเพิ่มขึ้นร้อยละ 58.6 อยู่ที่ราว 1.38 แสนล้านหยวน (ราว 7.16 แสนล้านบาท)
ข้อมูลจาก : ซินหัว